**Батыс Қазақстан облысы бойынша білім беру ұйымдарының эксперименттік алаңдары арасындағы «Болашақты бірге таңдаймыз!» атты онлайн эстафетасының**

**ЕРЕЖЕСІ**

**1.** Ереже облыстағы білім беру ұйымдары эксперименттік алаңдар аясында ашылған агросыныптар, педагогикалық сыныптар, IT сыныптар, медициналық сыныптар, инженерлік сыныптар, техникалық сыныптар арасында қоғамда сұранысқа ие мамандықтарды таңдауға бағытталған бейнероликтерді жолдай отырып, әлеуметтік желілерде шақыру тастау және жолдау тәртібін белгілейді.

**2. Онлайн эстафетасының өткізу мақсаты:**

1. Қашықтан оқыту кезіндегі эксперименттік алаңдар жұмысымен, көшбасшы ата-ана мен оқушының тәжірибелік жұмыстарымен танысу.

2. Қазіргі таңдағы сұранысқа ие, қоғамға ең қажетті мамандықтарды насихаттау, мүмкіндігінше көбірек қоғамның әр мүшесіне жеткізу.

3. Оқушыларды мамандық таңдауға бағыттау.

4.Экспериметтік алаңдар арасында тәжірибе алмасу.

5. Қашықтан оқыту кезінде мамандық таңдаудағы көшбасшы оқушылар мен тұлғаларды анықтау.

6. Шығармашылықпен жұмыстанатын мұғалімдерге, оқушыларға қолдау көрсету.

**Онлайн эстафетасының өткізу тәртібі**

1. Онлайн эстафетаны Батыс Қазақстан облысы Білім беруді дамыту орталығы ұйымдастырушысы болып табылады.
2. Эстафета 2020 жылдың 20 сәуірі мен 15 мамыр арасында өткізіледі.
3. Онлайн эстафетаны өткізу туралы хабарландыру 2020 жылдың 20 сәуірінде Білім беруді дамыту орталығының сайтында жарияланады.
4. Онлайн эстафетасы әлеуметтік желілердегі парақшаларға қашықтан жасалған мамандық таңдау жолындағы үздік тәжірибелік видеороликтерін жолдау арқылы өткізіледі.
5. Эстафетаға Батыс Қазақстан облысының эксперименттік алаңдары ұйымдастырылған білім беру ұйымдары қатыса алады.
6. Қатысушы мектептер эксперименттік сыныптарда оқитын оқушы мен үйдегі ата-анасының мамандық таңдауға байланысты үздік видеороликтерін дайындап, diso.metodkab@mail.ru электрондық поштасына жолдау қажет.
7. Жұмыстар парақшасында Білім беруді дамыту орталығының bkobbdo Facebook парақшасында жарияланады.

*Білім беруді дамыту орталығы» КММ*

*Орал қаласы, Ескалиев көшесі 72 үй*

*Байланыс телефоны: 8(7112) 241207*